Езярышчанскі замак — абарончае збудаваньне ў мястэчку Езярышча Вялікага Княства Літоўскага (цяпер у Гарадоцкім раёне Віцебскай вобласьці).Калісьці магутны драўляны замак панаваў над адпаведным мястэчкам на беразе возера Езярышча, ён месьціўся па паўвысьпе і быў аддзелены ад мястэчка валам даўжынёй 168 мэтраў.У XVI стагодзьдзі Азярышчанскі замак зьяўляўся другім па значнасьці ўмацаваньнем Полацкай зямлі пасьля самаго Полацку. У ліпені і лістападзе 1564 року маскалі штурмавалі замак. Першы штурм быў адбіты і варожае войска было разьбіта, аднак у выніку другога паходу замак быў захоплены. Маскалі аднавілі ўмацаваньні. Пазьней замак паднаўляўся ў 1579 року пасьля ўзяцьця войскам Стэфана Баторыя і ў 1616 року.